recursal/SuperWikiNEXT-32B huggingface dataset:
Η **Aμεροληψία** είναι η ιδιότητα της ισορροπημένης και δίκαιης παρουσίασης των γεγονότων ή των θεμάτων, απαλλαγμένη από προσωπικές προκαταλήψεις, συγκεκριμένες απόψεις ή συμφέροντα. Είναι μια κεντρική αρχή στην ηθική, τη φιλοσοφία, το δίκαιο, τη δημοσιογραφία και την επιστήμη. Αφορά την ικανότητα μιας αντικειμενικής και δίκαιης κρίσης ή αξιολόγησης, ανεξάρτητα από την προσωπική εμπλοκή ή τα ενδιαφέροντα του ατόμου που κάνει την κρίση ή την αξιολόγηση.

Στον τομέα της φιλοσοφίας, η αμεροληψία σχετίζεται στενά με την ιδέα του "ιδανικού παρατηρητή" ή "αντικειμενικού παρατηρητή", δηλαδή ενός ατόμου που κάνει ηθικές κρίσεις χωρίς να επηρεάζεται από προκαταλήψεις ή στερεότυπα που προκύπτουν από την ιδιαίτερη θέση του (Stanford Encyclopedia of Philosophy​​).

Στην επιστήμη, η αμεροληψία αναφέρεται στην αποφυγή επηρεασμού της έρευνας από προσωπικές πεποιθήσεις, θέσεις, υλικά συμφέροντα, ειδικότητα ή άλλους παράγοντες που μπορούν να εισάγουν προκαταλήψεις στην εργασία (NCBI Bookshelf​​).

Επίσης, στη δημοσιογραφία και τα μέσα ενημέρωσης, η αμεροληψία απαιτεί την ισόρροπη και δίκαιη αναφορά στα γεγονότα, εξασφαλίζοντας ότι οι αναγνώστες λαμβάνουν μια πλήρη και ανεπηρέαστη εικόνα ενός θέματος.

Τέλος, στον τομέα του δικαίου, η αμεροληψία αφορά την ικανότητα των δικαστών και των νομικών να εφαρμόζουν τον νόμο και να λαμβάνουν αποφάσεις βασισμένες αποκλειστικά στα δεδομένα και τα νομικά επιχειρήματα, χωρίς προσωπική προκατάληψη ή συμφέροντα.

Παραπομπές
----------

1. ↑  «Impartiality».
2. ↑  «Foundations of Integrity in Research: Core Values and Guiding Norms».
To **eFront** είναι μια πλατφόρμα τηλεκπαίδευσης που ακολουθεί το παράδειγμα του ανοιχτού λογισμικού.

Περιγραφή
---------

Το eFront έχει σχεδιαστεί ώστε να επιτρέπει την δημιουργία δικτυακών κοινοτήτων μάθησης με σημαντικές ευκαιρίες για συνεργασία και αλληλεπίδραση. Το σύστημα χρησιμοποιεί μια διεπαφή χρήστη στηριγμένη σε εικονίδια. Η πλατφόρμα προσφέρει ένα πλήθος από χαρακτηριστικά, όπως εργαλεία για την δημιουργία περιεχομένου και δημιουργία αξιολογήσεων, ένα εργαλείο διαχείρισης παραδοτέων, ένα πλήθος από στατιστικά στοιχεία, εσωτερικό σύστημα επικοινωνίας, φόρουμ, συνομιλία, δημοσκοπήσεις και άλλα. Το eFront είναι συμβατό και πιστοποιημένο σύμφωνα με το πρότυπο SCORM 1.2 , και SCORM 2004 / 4η έκδοση. Πολλά χαρακτηριστικά της πλατφόρμας (π.χ. διαχείριση δεξιοτήτων, οργανόγραμμα, διαχείριση τομέων) το καθιστούν κατάλληλο για χρήση από οργανισμούς και εταιρίες, ιδιαίτερα από τμήματα διαχείρισης ανθρώπινων πόρων. Το eFront είναι μια πολυγλωσσική πλατφόρμα που προσφέρεται σε 40 γλώσσες.

Εκδόσεις
--------

Εκτός από την βασική έκδοση που διατίθεται με το μοντέλο του ανοιχτού λογισμικού υπάρχουν και 3 επιπλέον εκδόσεις με διαφοροποιημένα χαρακτηριστικά που απευθύνονται σε εκπαιδευτικά ιδρύματα και οργανισμούς. Όλες οι εκδόσεις παρέχονται με ανοιχτό τον κώδικα αλλά μόνο η βασική έκδοση χρησιμοποιεί άδεια ανοιχτού λογισμικού.

Χαρακτηριστικά
--------------

Το eFront περιλαμβάνει ένα πλήθος από χαρακτηριστικά που θεωρούνται απαραίτητα από ένα σύστημα τηλεκπαίδευσης:

* Διαχείριση χρηστών
* Διαχείριση μαθημάτων και προγραμμάτων σπουδών
* Διαχείριση αρχείων και πολυμεσικού υλικού
* Διαχείρισης αξιολογήσεων
* Διαχείριση παραδοτέων
* Εργαλεία επικοινωνίας (Φόρουμ, Συνομιλία, Ημερολόγιο, Γλωσσάρι)
* Πιστοποιήσεις
* Εργαλεία δημιουργίας αναφορών
* Επεκτεινόμενο με αρθρώματα
* Διαχείριση πληρωμών (διασύνδεση με Paypal)
* Κοινωνικά εργαλεία (Ιστορικό μαθημάτων και συστήματος, Τοίχος του χρήστη, Κατάσταση χρήστη, Διασύνδεση με το Facebook)
* Παραμετροποίηση των μηνυμάτων επικοινωνίας

Περιλαμβάνει επίσης ένα πλήθος από χαρακτηριστικά που είναι σημαντικά για την εκπαιδευτικά διαδικασία σε ένα εταιρικό περιβάλλον:

* Διαχείριση οργανογράμματος
* Διαχείριση δεξιοτήτων
* Διαχείριση θέσεων εργασίας
* Διαχείριση αξιολογήσεων για κενά δεξιοτήτων (skill-gap analysis)
* Αναλυτική αναφορά για την γνωσιακή κατάσταση του χρήστη
* Υποστήριξη LDAP

Τεχνικά χαρακτηριστικά
----------------------

Το eFront μπορεί να λειτουργήσει χωρίς αλλαγές σε περιβάλλοντα Linux, Windows και οποιοδήποτε άλλο σύστημα υποστηρίζει PHP και MySQL.

Αναφορές
--------

1. ↑  «Advanced Distributed Learning - Certified Products». Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 2 Ιουνίου 2010.
2. ↑  «Advanced Distributed Learning - SCORM Adopters». Αρχειοθετήθηκε από το πρωτότυπο στις 21 Απριλίου 2010. Ανακτήθηκε στις 2 Ιουνίου 2010.

Εξωτερικοί σύνδεσμοι
--------------------

* eFrontlearning.net - O δικτυακός τόπος του eFront
* H δικτυακή κοινότητα χρηστών του eFront
* Συνεργατικό Wiki με θέματα βοήθειας για την χρήση του eFront Αρχειοθετήθηκε 2011-01-17 στο Wayback Machine.
Το **Δελτίο Ειδικού Εισιτηρίου** (**ΔΕΕ**, λέγεται και **φοιτητικό πάσο** ή απλώς **πάσο**) ήταν μια κάρτα έκπτωσης για την χρήση των μέσων μαζικής μεταφοράς στην Ελλάδα. Χορηγείτο κυρίως σε φοιτητές πανεπιστημιακών ιδρυμάτων, ενώ υπάρχουν και άλλοι τύποι ΔΕΕ για χρήση από άλλες ειδικές κατηγορίες επιβατών, όπως Άτομα με Αναπηρία, ορισμένους δημοσίους υπαλλήλους, στρατιωτικούς, πολυτέκνους κτλ.

Λειτουργία
----------

Ο κάτοχος και δικαιούχος του ΔΕΕ είχε το προνόμιο να πληρώνει την μειωμένη τιμή του εισιτηρίου κάθε φορά που χρησιμοποιεί τα μέσα μαζικής μεταφοράς. Το ΔΕΕ ίσχυε μόνο για ένα χρόνο (ακαδημαϊκό έτος): μετά έπρεπε να ανανεωθεί, ώστε να μπορέσει ο φοιτητής να πληρώνει για μειωμένα εισιτήρια. 

Δικαιούχοι ήταν:

α) Οι φοιτητές πλήρους φοίτησης του πρώτου κύκλου σπουδών που δεν είναι ήδη κάτοχοι πτυχίου ΑΕΙ για όσα έτη απαιτούνται για τη λήψη πτυχίου σύμφωνα με το ενδεικτικό πρόγραμμα σπουδών προσαυξημένα κατά δύο (2) έτη.

β) Οι φοιτητές μερικής φοίτησης του πρώτου κύκλου σπουδών που δεν είναι ήδη κάτοχοι πτυχίου ΑΕΙ για διπλάσια έτη από όσα απαιτούνται για τη λήψη πτυχίου σύμφωνα με το ενδεικτικό πρόγραμμα σπουδών.

γ) Οι φοιτητές του δεύτερου κύκλου σπουδών που δεν είναι ήδη κάτοχοι μεταπτυχιακού τίτλου για όσα έτη διαρκεί η φοίτησή τους σύμφωνα με το εκάστοτε ενδεικτικό πρόγραμμα δεύτερου κύκλου σπουδών.

δ) Οι φοιτητές του τρίτου κύκλου σπουδών που δεν είναι ήδη κάτοχοι διδακτορικού τίτλου για τέσσερα (4) έτη από την ημερομηνία εγγραφής τους.

ε) Οι φοιτητές-πολίτες κρατών μελών της Ευρωπαϊκής Ένωσης και τρίτων κρατών, οι οποίοι σπουδάζουν σε ημεδαπό ΑΕΙ στα πλαίσια του προγράμματος κινητικότητας της Ευρωπαϊκής Ένωσης «Erasmus» για όσο χρόνο διαρκεί η φοίτησή τους στο ημεδαπό ΑΕΙ.

### Χρώμα

Μέχρι το 2011 το χρώμα του ΔΕΕ άλλαζε κάθε ακαδημαϊκό έτος, για λόγους ελέγχου:

* 2003 - 2004: Γαλάζιο
* 2004 - 2005: Κίτρινο
* 2005 - 2006: Άσπρο
* 2006 - 2007: Πορτοκαλί
* 2007 - 2008: Γκρι
* 2008 - 2009: Μπεζ
* 2009 - 2010: Γαλάζιο
* 2010 - 2011: Ροζ

Από το ακαδημαϊκό έτος 2011-12 το δελτίο ειδικού εισιτηρίου εντάχθηκε στις ακαδημαϊκές ταυτότητες με ισχύ ανάλογη με την μέγιστη διάρκεια φοίτησης κατά περίπτωση (ν+2 ή 3). 

Στις περισσότερες φυσικές (χάρτινες) κάρτες απεριορίστων πλέον απαιτείται μόνον η επαναγορά τους με την επίδειξη της ακαδημαϊκής ταυτότητας. Σε ορισμένες περιπτώσεις, όταν πρόκειται για κάρτες-ηλεκτρονικά εισιτήρια, (δηλ. επικυρώνεται και μπορεί να φορτιστεί με μια γκάμα προϊόντων, όπως η ATH.ENA. card του ΟΑΣΑ), οι κάτοχοι πρέπει να ανανεώνουν την έκπτωσή τους άπαξ ετησίως.

Παραπομπές
----------

1. ↑  «ATH.ENA Card». *athenacard.gr*. Ανακτήθηκε στις 22 Φεβρουαρίου 2024.

Εξωτερικοί σύνδεσμοι
--------------------

* Ηλεκτρονική Υπηρεσία Απόκτησης Δελτίου Ειδικού Εισιτηρίου

Οργανισμοί Αστικών Συγκοινωνιών:

* Αθηνών
* Θεσσαλονίκης
Ο **Ελαιούσιος** ήταν ιατρός της αρχαιότητας. Έζησε τον 1ο αιώνα μ.Χ. ή πιο πριν. Τον αναφέρει ο Σορανός, ο οποίος μας λέει ότι ήταν διάδοχος του Ασκληπιάδη και οπαδός της θεωρίας που υπέθετε ότι συγκεκριμένες ασθένειες σχετίζονται με την συνουσία, ενώ άλλοι ιατροί της εποχής του υποστήριζαν κάθετα την αντίθετη άποψη.

Έγραψε μια διατριβή περί χρονίων ασθενειών (*Χρόνια*) το οποίο δεν διασώθηκε. Ο Σορανός αναφέρει τον δέκατο τρίτο τόμο του έργου αυτού.

Παραπομπές
----------

1. ↑  de Arte Obstetr. p. 210

Πηγές
-----

* Sir William Smith (1876). «Dictionary of Greek and Roman biography and mythology» (στα Αγγλικά). Boston, C.C. Little and J. Brown; [etc. etc.] Ανακτήθηκε στις 26 Αυγούστου 2009.
Έλληνες στρατιώτες εντός χαρακώματος κατά τη διάρκεια της Μάχης του Αφιόν Καραχισάρ.
Η **μάχη στο Αφιόν Καραχισάρ** έλαβε χώρα τον Μάρτιο του 1921 κατά τη διάρκεια της Μικρασιατικής Εκστρατείας μεταξύ του ελληνικού και τουρκικού στρατού.

Η μάχη και η κατάληψη της πόλης από τον Ελληνικό Στρατό
-------------------------------------------------------

Η **μάχη στο Αφιόν Καραχισάρ** ήταν ένα σημαντικό επεισόδιο του Ελληνοτουρκικού Πολέμου 1919-1922 που έλαβε χώρα κατά τη διάρκεια της Μικρασιατικής Εκστρατείας. Εντάσσεται σε μία σειρά συγκρούσεων μεταξύ του επελαύνοντος Ελληνικού εκστρατευτικού σώματος και των εθνικιστικών Τουρκικών στρατιωτικών μονάδων στις οποίες ηγούνταν ο Κεμάλ Ατατούρκ και οι οποίες υπερασπίζονταν την Άγκυρα, έδρα της Μεγάλης Τουρκικής Εθνοσυνέλευσης, από το Μάρτιο έως και τον Αύγουστο του 1921.

Από την ελληνική πλευρά, στη μάχη ρίχτηκε το Α΄ και το Γ΄ Σώμα στρατού, τα οποία είχαν ορμητήρια τις πόλεις Ουσάκ Μικράς Ασίας και Προύσα, αντίστοιχα, με συνολική δύναμη 16.000 στρατιωτών (τρεις μεραρχίες πεζικού). Απέναντί τους παρατάχθηκαν 23.000 Τούρκοι στρατιώτες, που αναλύονταν σε 5 μεραρχίες πεζικού και 2 μεραρχίες Ιππικού. Οι αντίπαλες δυνάμεις ξεκίνησαν τη σύγκρουση στις 14 Μαρτίου 1921, με τους Έλληνες να αναλαμβάνουν την πρωτοβουλία. Οι Τουρκικές μονάδες ήταν οχυρωμένες σε υψώματα γύρω από την περιοχή Κιοπρουλού, ενώ τις υποστήριζαν και τα –αμυντικά- πυρά του πυροβολικού τους.
Ύστερα από αρκετές ώρες μαχών, οι Τουρκικές δυνάμεις, μη αντέχοντας στη μεγάλη πίεση που δέχτηκαν από τις ελληνικές, υποχώρησαν το πρωί της 16 Μαρτίου 1921, ανατολικά από την περιοχή Ακσίν και ανασυντάχθηκαν. Προηγουμένως, άλλες ελληνικές δυνάμεις (13η Μεραρχία), με αιχμή το 5/42 Ευζωνικό Σύνταγμα, με διοικητή το Νίκο Πλαστήρα έπειτα από συνεχή προσβολή του αριστερού τμήματος των Τουρκικών μονάδων, τελικά τις διέσπασαν, υποχρεώνοντάς τες να συμπτυχθούν στα νοτιοανατολικά και κατέλαβαν το Αφιόν Καραχισάρ αργά το μεσημέρι της ίδιας ημέρας.

Όσον αφορά στο τίμημα σε ανθρώπινες ζωές, ο Ελληνικός στρατός έχασε συνολικά 115 άνδρες, εκ των οποίων οι 32 ήταν νεκροί και οι 83 τραυματίες.

Η αποχώρηση του Ελληνικού Στρατού
---------------------------------

Η κατοχή της πόλης από τον Ελληνικό Στρατό ήταν ολιγοήμερη, αφού σε μερικές μέρες αναγκάστηκε να την εγκαταλείψει γιατί συνέκλινε στην πόλη ο κύριος όγκος του τουρκικού στρατού που τις προηγούμενες μέρες απέκρουσε την επίθεση του ελληνικού Γ' Σώματος Στρατού για την κατάληψη του Εσκί Σεχίρ.

Παραπομπές
----------

1. ↑  Μάχη Αφιόν Καραχισάρ: 14/26 Μαρτίου 1921 Ανακτήθηκε στις 20/2/2019
2. ↑  «16 Μαρτίου 1921: Η κατάληψη του Αφιόν Καραχισάρ Ανακτήθηκε στις 20/2/2019». Αρχειοθετήθηκε από το πρωτότυπο στις 25 Φεβρουαρίου 2019. Ανακτήθηκε στις 19 Φεβρουαρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Second Battle of İnönü στο Wikimedia Commons

  


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85066538

 |

 |
Η **Μάχη της Θυρέας** ήταν μία μάχη που έγινε το 546 π.Χ. στην περιοχή της Θυρέας (σημερινό Άστρος), ανάμεσα στους Αργείους και στους Σπαρτιάτες.

Η πεδιάδα που έχει πάρει την ονομασία της από την Αρχαία Θυρέα. Οπτική από τη Ζάβιτσα. Διακρίνονται το Άστρος και το Παράλιο Άστρος.

Ιστορικό Μάχης
--------------

Η Μάχη της Θυρέας, ή Μάχη των 600 λογάδων, ήταν η σημαντικότερη μάχη μεταξύ Λακεδαιμονίων και Αργείων για την κυριαρχία στην Κυνουρία, η οποία έγινε το 546 π.Χ. Ο Ηρόδοτος αφηγείται με λεπτομέρειες τα περιστατικά της μάχης εκείνης ηθογραφώντας και τους χαρακτήρες των πρωταγωνιστών και τα πολεμικά ηρωικά έθιμα εκείνης της εποχής. Οι δύο στρατοί επέλεξαν 300 λογάδες (εκλεκτούς), οι οποίοι είχαν συμφωνήσει να πολεμήσουν μέχρις εσχάτων και να περιέλθει η περιοχή στον νικητή. Ο υπόλοιπος στρατός και των δύο πλευρών συμφωνήθηκε να αποχωρήσει και να αφήσουν πίσω τους λογάδες. Έτσι όταν οι δύο στρατοί έφυγαν οι λογάδες τους άρχισαν να πολεμούν. Η μάχη κρατούσε και οι δύο πλευρές έβγαιναν ισόπαλοι. Στο τέλος από τους 600 λογάδες έμειναν μόνο τρεις: δύο Αργείοι, ο Χρόμιος και ο Άλκηνωρ και ο Σπαρτιάτης Οθρυάδης. Οι δύο Αργείοι, που θεώρησαν νικητές τους εαυτούς τους, γύριζαν πίσω στο Άργος. Ο Οθρυάδης που ήταν βαριά τραυματισμένος σκύλευε τους Αργείους. Το επόμενο πρωί ο στρατός της Σπάρτης και του Άργους γύρισε πίσω για να δει το αποτέλεσμα της μάχης. Επειδή όμως κανείς δεν είχε νικήσει, πολέμησαν ξανά και τελικά η Σπάρτη νίκησε. Η Κυνουρία έμεινε υπό την κυριαρχία της Σπάρτης μέχρι το 338 π.Χ. όταν και ο Φίλιππος Β΄ ο Μακεδών παρέδωσε την Κυνουρία στους Αργείους.

Δείτε επίσης
------------

* Θυρέα Αρκαδίας

Πηγές
-----

* *Κυνουρία-Περιήγηση στην Ανατολική Αρκαδία,Εκδοτική Καλαμάτας, σελ.10*
Εικόνα σύγχρονου ολμοβόλου.
Ο **όλμος** είναι μικρό πυροβόλο όπλο το οποίο εκτοξεύει οβίδες, κατάλληλο για βολές καμπύλης τροχιάς.

Ο όλμος είναι ένα σχετικά απλό και εύκολο στη λειτουργία όπλο. Ένας σύγχρονος όλμος αποτελείται από ένα σωλήνα μέσα στον οποίο ο πυροβολητής ρίχνει με το χέρι του το κατάλληλο βλήμα. Ο σωλήνας συνήθως τίθεται σε γωνία μεταξύ 45 και 85 μοιρών από το έδαφος, καθώς όσο υψηλότερη γωνία τόσο μικρότερη θα είναι η απόσταση βολής.

Τα περισσότερα σύγχρονα συστήματα όλμων αποτελούνται από τρία κύρια μέρη: τον κυλινδρικό σωλήνα, το πιάτο της βάσης του και ένα δίποδο στήριγμα. Τα διαμετρήματα κυμαίνονται συνήθως από 60 χιλιοστά έως 120 χιλιοστά. Ωστόσο, υπάρχουν όλμοι, με μεγαλύτερο ή μικρότερο διαμέτρημα.

Παραπομπές
----------

1. ↑
2. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Mortars στο Wikimedia Commons

  


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85087381
* GND: 4287883-4
* BNF: cb11973264t (data)

 |

 |
Μια **έπαλξη** στην αμυντική αρχιτεκτονική, όπως εκείνη των τειχών πόλεων ή κάστρων, περιλαμβάνει ένα στηθαίο (δηλαδή ένα αμυντικό χαμηλό τοίχο με ύψος ανάμεσα στο στήθος και το κεφάλι), στο οποίο ορθογώνια διάκενα ή εγκοπές υπάρχουν κατά διαστήματα για να επιτρέπουν την εξαπόλυση βελών ή άλλων βλημάτων από τους αμυνόμενους. Τα κενά αυτά ονομάζονται "πολεμίστρες". Ένα αμυντικό κτίριο θα μπορούσε να σχεδιαστεί και κατασκευαστεί με επάλξεις, ή ένα αρχοντικό μπορεί να εμπλουτίζεται με την προσθήκη επάλξεων, όπου δεν υπήρχε στηθαίο στο παρελθόν, ή με την κοπή πολεμιστρών στο υπάρχον στηθαίο του. Επάλξεις στους τοίχους έχουν προστατευόμενους διαδρόμους πίσω τους. Σε κορυφές πύργων ή κτιρίων, η (συχνά επίπεδη) στέγη χρησιμοποιείται ως προστατευόμενη αμυντική πλατφόρμα.

Εξωτερικοί σύνδεσμοι
--------------------

* Λεξιλογικός ορισμός του έπαλξη  στο Βικιλεξικό
* Πολυμέσα σχετικά με το θέμα  Ramparts στο Wikimedia Commons

  


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4304824-9

 |

 |
To **Android Studio** είναι ένα ολοκληρωμένο προγραμματιστικό περιβάλλον (IDE) για ανάπτυξη εφαρμογών στην πλατφόρμα Android. Ανακοινώθηκε στις 16 Μαϊου 2013 στο συνέδριο Google I/O από την Google Product Manager, Katherine Chou. Το Android Studio είναι διαθέσιμο ελεύθερα με την άδεια Apache License 2.0.

Το Android Studio ήταν διαθέσιμο σε πρώιμο στάδιο για προεπισκόπηση ξεκινώντας από την έκδοση 0.1 τον Μάιο του 2013, έπειτα ξεκίνησε το δοκιμαστικό στάδιο από την έκδοση 0.8 που βγήκε τον Ιούνιο του 2014. Η πρώτη σταθερή έκδοση βγήκε το Δεκέμβριο του 2014, με την έκδοση 1.0.

Βασισμένο στο λογισμικό της JetBrains' IntelliJ IDEA, το Android Studio σχεδιάστηκε αποκλειστικά για προγραμματισμό Android. Είναι διαθέσιμο για Windows, Mac OS X και Linux, και αντικατέστησε τα Eclipse Android Development Tools (ADT) ως το κύριο IDE της Google για ανάπτυξη εφαρμογών Android.

Παραπομπές
----------

1. ↑  «Android Studio Hedgehog is stable». 30 Νοέμβριος 2023.
2. ↑  «Android Studio 3.5». 8 Μαΐου 2019.
3. ↑  «Android Studio Plugin». *Android googlesource*. Ανακτήθηκε στις 25 Απριλίου 2015.
4. 1 2  «Download Studio». *Android Developers*. Android Developers.
5. ↑  «Google releases Android Studio 1.0, the first stable version of its IDE». *venturebeat*. 8 Δεκεμβρίου 2014.
6. ↑  «Android Studio: An IDE built for Android». *Android Developers*.
7. ↑  «Download Android Studio IDE For Windows, OS X And Linux». *redmondpie*. 16 Μαΐου 2013.
**Συνοδευτικό** ή **συνοδευτικό πιάτο** είναι ένα είδος φαγητού που συνοδεύει το πρώτο ή το κύριο πιάτο σε ένα γεύμα.

Είδη
----

 Μακαρόνια και τυρί ως συνοδευτικό
 Χωριάτικη σαλάτα ως συνοδευτικό
Συνοδευτικά όπως σαλάτες, πατάτες και ψωμί συνηθίζονται μαζί με τα κυρίως πιάτα σε πολλές χώρες του δυτικού κόσμου. Το ρύζι και το κουσκούς έχουν κερδίσει έδαφος στην Ευρώπη, ιδίως σε επίσημα γεύματα, ενώ το κουσκούς είναι ιδιαίτερα συνηθισμένο ως συνοδευτικό στη Μέση Ανατολή.

Το συνοδευτικό μπορεί να σερβίρεται στο ίδιο πιάτο, δίπλα στο κυρίως φαγητό, ή σε ξεχωριστό πιάτο, μαζί με αυτό.

Ένα συνηθισμένο αμερικανικό γεύμα όπου το κύριο πιάτο έχει βάση το κρέας μπορεί να περιλαμβάνει ένα συνοδευτικό με λαχανικά, ενίοτε σε μορφή σαλάτας, και ένα συνοδευτικό με άμυλο, όπως ψωμί, πατάτες, ρύζι ή ζυμαρικά.

**Ακολουθούν κάποια συνηθισμένα συνοδευτικά:**

 Pljeskavica με «πλευρές» τηγανιτές πατάτες και φασόλια φούρνου
 

* Asparagus
* Baked beans
* Baked potatoes
* Broccoli
* Cabbage
* Cauliflower
* Coleslaw
* Dinner rolls or other breads
* French fries or steak fries
* Green beans
* Greens
* Macaroni salad
* Macaroni and cheese
* Mashed potatoes
* Mushrooms
* Pasta salad
* Potato salad
* Salad (often a "side" salad)
* Sautéed mushrooms
* Squash
* Tater tots

Ορισμένα εστιατόρια προσφέρουν περιορισμένη επιλογή συνοδευτικών πιάτων που περιλαμβάνονται στην τιμή του κυρίως πιάτου. Αντίθετα, μερικές φορές τα συνοδευτικά παραγγέλνονται χωριστά από το μενού αλά καρτ.

Οι τηγανητές πατάτες είναι ένα σύνηθες συνοδευτικό που σερβίρεται σε φαστ φουντ και άλλα εστιατόρια. Σε απάντηση στην κριτική σχετικά με την υψηλή περιεκτικότητα αυτού του συνοδευτικού σε λιπαρά και θερμίδες, ορισμένες αλυσίδες εστιατορίων προσφέρουν και άλλα συνοδευτικά πιάτα, όπως σαλάτες.

Παραπομπές
----------

1. ↑  "Side dish." (definition.) Merriam-webster.com. Accessed August 2011.
2. ↑  «συνοδευτικό». *Χρηστικό Λεξικό της Νεοελληνικής Γλώσσας*. Ακαδημία Αθηνών. Ανακτήθηκε στις 3 Μαρτίου 2024.

Περαιτέρω ανάγνωση
------------------

* Greene, Janet (1982). *Putting Food By*. Stephen Greene Press. ISBN 0-8289-0468-5. Ανακτήθηκε στις 26 Δεκεμβρίου 2011.
* Arts, Leisure (Δεκεμβρίου 2008). *Family Living: Simply Delicious Side Dishes*. Leisure Arts. ISBN 9781601403278. Ανακτήθηκε στις 26 Δεκεμβρίου 2011.

Εξωτερικοί σύνδεσμοι
--------------------

* Wikibooks Βιβλίο μαγειρικής
Το **Στα μονοπάτια της ζούγκλας** (*On Jungle Trails*) είναι συλλογή ιστοριών του Φρανκ Μπακ που περιγράφει τον τρόπο που αιχμαλώτιζε ζώα. Για πολλά χρόνια, το βιβλίο αυτό διδασκόταν στα δημοτικά σχολεία του Τέξας, καθώς είχε εγκριθεί για χρήση σε πολιτειακό επίπεδο.

Μερικά από τα γεγονότα που αναφέρει ο Μπακ είναι παρατηρήσεις, όπως η περιγραφή ενός φολιδωτού μυρμηγκοφάγου που τρώει κόκκινα μυρμήγκια. Μεταξύ άλλων ο Μπακ:

* περιγράφει την σύλληψη μίας ανθρωποφάγου τίγρης (της μοναδικής, όπως εξηγεί, που μεταφέρθηκε ποτέ στην Αμερική)
* παγιδεύει μία σπάνια λεοπάρδαλη όταν, σε αντίθεση με τη συνήθεια των λεοπαρδάλεων, το αιλουροειδές κατέφυγε σε ένα δέντρο
* παγιδεύει ελέφαντες και κροκόδειλους
* μιλάει για το κυνήγι «του μεγαλύτερου ουρακοτάγκου που πιάστηκε ποτέ».

Ο Μπακ μετέφερε αυτά τα ζώα στην Αμερική, αλλά όταν απέκτησε μερικά μικροσκοπικά ελάφια Μαλαισίας (πέλαντοκ) τα μικρότερα ελάφια του κόσμου (8 πόντων), κατέστη αδύνατο να τα μεταφέρει στις Ηνωμένες Πολιτείες Αμερικής λόγω μίας καραντίνας εναντίον των μηρυκαστικών ζώων.

Ο Μπακ γράφει για την κατασκήνωση στη ζούγκλα και τις μεθόδους του για την τροφή και τη φροντίδα των ζώων. Στο τέλος του βιβλίου υπάρχει ένας κατάλογος ζώων που μετέφερε ζωντανά στην Αμερική. Σ' ένα παράρτημα υπάρχουν αρκετές σελίδες με πληροφορίες για διάφορα ζώα της Ασίας, ερπετά και πουλιά. Ο Μπακ τονίζει την άρνησή του να σκοτώσει ζώα και στην επιμονή του να συμπεριφέρεται σ' αυτά με καλοσύνη. «*Οπουδήποτε πηγαίνω, τα παιδιά μού αναφέρουν το βιβλίο και μου λένε πόσα έμαθαν για τα ζώα και τη ζούγκλα απ' αυτό*», είπε ο Μπακ.

Παραπομπές
----------

1. ↑  Φρανκ Μπακ, *Bring 'em Back Alive: The Best of Frank Buck*, Texas Tech University press (20060 ISBN 0-89672-582-0
Ο **Γεράσιμος Χ. Άννινος** (1891-1964) ήταν Έλληνας δημοσιογράφος και λογοτέχνης, γιος του επίσης λογοτέχνη και δημοσιογράφου Μπάμπη (Χαράλαμπου) Άννινου.

Ο Γ. Άννινος γεννήθηκε στην Αθήνα και εργάσθηκε αρχικώς ως τραπεζικός υπάλληλος. Αργότερα συνεργάσθηκε με την εφημερίδα *Πρωία* (από το 1925 μέχρι το 1944) και με πολλές άλλες αθηναϊκές εφημερίδες και λογοτεχνικά περιοδικά. Από τα πεζογραφήματά του τα γνωστότερα είναι τα εξής:

* *Η Φλωρεντινή πριγκήπισσα* (1925)
* *Νίκος Γερίνης* (1926)
* *Παράξενη ιστορία* (1926)

Υπήρξε επίσης μεταφραστής πολλών ξένων λογοτεχνικών έργων, τόσο πεζών όσο και έμμετρων, ενώ έγραψε και στίχους, που συγκεντρώθηκαν στη συλλογή *Τραγούδια 1920-1940 - Πρώτη σειρά* (εκδόθηκε το 1947).

Μετά τον θάνατό του, με τη φροντίδα της συζύγου του, συγκεντρώθηκαν τα χρονογραφήματά του σε έναν τόμο 360 σελίδων, που εκδόθηκε το 1966 υπό τον τίτλο *Το χρονογράφημα*.

Παραπομπές
----------

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 767
Tο λογότυπο του βιντεοπαιχνιδιού
Το ***Far Cry Primal*** είναι ένα first-person shooter βιντεοπαιχνίδι που αναπτύχθηκε από την Ubisoft Montreal και δημοσιεύθηκε από Ubisoft. Είχε κυκλοφορήσει σε όλο τον κόσμο για το PlayStation 4 και Xbox One στις 23 Φεβρουαρίου, το 2016, και για τα Microsoft Windows, την 1η Μαρτίου 2016. Το παιχνίδι είναι ένα spin-off της κύριας σειράς Far Cry. Είναι το πρώτο παιχνίδι Far Cry που χρονολογείται στη Μεσολιθική εποχή. Περιστρέφεται γύρω από την ιστορία του Takkar, ο οποίος ξεκινάει ως άοπλος κυνηγός και ανεβαίνει για να γίνει ηγέτης μιας φυλής.

Το *Far Cry Primal* έλαβε γενικά θετική υποδοχή από τους κριτές, οι οποίοι επικρότησαν κυρίως την ιδέα και το σκηνικό, καθώς και τον μηχανικό της εξημέρωσης των ζώων και τον παγκόσμιο σχεδιασμό. Ορισμένοι κριτικοί αισθάνθηκαν ότι υπήρχε έλλειψη όπλων για να χρησιμοποιήσει ο παίκτης, οδηγώντας σε επαναλαμβανόμενο σχεδιασμό παιχνιδιού, ενώ άλλοι θεώρησαν ότι η ιστορία και οι χαρακτήρες δεν ήταν στο ίδιο επίπεδο με τα προηγούμενα παιχνίδια Far Cry.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά *Far Cry* |
| --- |
|  |
| Παιχνίδια | 

|  |  |
| --- | --- |
| Κύριες σειρές | 
* *Far Cry*
* *Far Cry 2*
* *Far Cry 3*
* *Far Cry 4*
* *Far Cry 5*
* *Far Cry 6*
 |
|  |
| Άλλα παιχνίδια | 
* *Instincts*
* *Vengeance*
* *3: Blood Dragon*
 |

 |
|  |
| Προγραμματιστές | 
* Crytek
* Ubisoft Montreal
* Ubisoft Shanghai
 |
|  |
| Τεχνολογία | 
* CryEngine
* Dunia Engine
 |
|  |
| Άλλα | 
* *Far Cry* (ταινία)
 |

 |
Ο **Λεύκιος Κορνήλιος Σκιπίων**, λατιν.: *Lucius Cornelius P.f. P.n. Scipio*, (άκμασε το 174 π.Χ.), ήταν Ρωμαίος πραίτορας το 174 π.Χ.. Ήταν ο νεότερος γιος του Π. Κ. Σκιπίωνα τού Αφρικανού, του μεγάλου Ρωμαίου στρατηγού και πολιτικού από τη σύζυγό του Αιμιλία. Ήταν γιος (P.f. δηλ. Puplius filius) και εγγονός (P.n. δηλ. Puplius neptis) Ρωμαίων υπάτων, αλλά η προσωπική του ζωή και η πολιτική του σταδιοδρομία αλλοιώθηκαν από τις άσωτες συνήθειές του και πιθανώς από τη συνεχιζόμενη κακή του υγεία.

Πρώιμη ζωή
----------

Τίποτε δεν είναι γνωστό για την πρώιμη ζωή του Λεύκιου, εκτός από το ότι γεννήθηκε κατά τη διάρκεια του Β΄ Καρχηδονιακού πολέμου (218-202 π.Χ.). Αν οι γονείς του παντρεύτηκαν περίπου το 212 π.Χ. (πιθανόν νωρίτερα ή αργότερα), και αν είχε μεγαλύτερο αδελφό, πιθανότατα γεννήθηκε γύρω στο 210 π.Χ. ή το 209 π.Χ. όταν ο πατέρας του βρισκόταν ήδη στην Hispania. Σε αυτή την περίπτωση, θα είχε περάσει ολόκληρη την παιδική του ηλικία βλέποντας λίγα πράγματα από τον πατέρα του, που κέρδιζε εδάφη της Ρώμης στην Ιβηρική και στη συνέχεια νίκησε στη Zάμα τον Αννίβα.

Ο Λεύκιος είναι πιο αξιοσημείωτος, επειδή είναι πιθανώς ο ανώνυμος γιος, που αιχμαλωτίστηκε από πειρατές περί το 192 π.Χ. Αυτός ο γιος αφέθηκε ελεύθερος χωρίς λύτρα από τον Αντίοχο Γ' της Συρίας πριν από τη μάχη της Μαγνησίας (190 π.Χ.).  Το γεγονός ότι ο Π. Κ. Σκιπίων δεν πλήρωσε λύτρα για την απελευθέρωση τού γιου του, τού προκάλεσε πολιτικά προβλήματα με τη Σύγκλητο δύο χρόνια αργότερα.

Είναι πιθανό ότι ο Λεύκιος έμαθε στη Συρία τις φαύλες συνήθειες και τον τρόπο ζωής, που σημάδεψαν το υπόλοιπο της ζωής του.

Μετέπειτα ζωή
-------------

Το 174 π.Χ. εξελέγη πραίτωρ (preator) με τη βοήθεια τού πρώην γραμματέα τού πατέρα του, Γάιου Κικερείου, τώρα ενός αρκετά πλούσιου ελεύθερου. Ωστόσο, την ίδια χρονιά εκδιώχθηκε από τη Σύγκλητο, ένα χαμηλό σημείο για τους Σκιπίωνες. 

Η ημερομηνία τού τέλους του είναι άγνωστη, αλλά πιθανότατα απεβίωσε μεταξύ 174 π.Χ. και 170 π.Χ. Επειδή ο αδελφός του Πόπλιος δεν είχε άρρενες κληρονόμους, είναι πιθανό το τέλος του Λεύκιου να ανάγκασε τον Πόπλιο να υιοθετήσει τον πρώτο του εξάδελφο ως κληρονόμο του. Αυτός ο θετός γιος ήταν ο Σκιπίων Αιμιλιανός.

Βιβλιογραφικές αναφορές
-----------------------

1. ↑  «Digital Prosopography of the Roman Republic» (Αγγλικά) 1331. Ανακτήθηκε στις 10  Ιουνίου 2021.
2. ↑  «Digital Prosopography of the Roman Republic» (Αγγλικά) 878. Ανακτήθηκε στις 10  Ιουνίου 2021.
3. 1 2 3 4  «Digital Prosopography of the Roman Republic» (Αγγλικά) 1331. Ανακτήθηκε στις 10  Ιουνίου 2021.
4. ↑  «Digital Prosopography of the Roman Republic» (Αγγλικά) 1285. Ανακτήθηκε στις 10  Ιουνίου 2021.
5. ↑  «Digital Prosopography of the Roman Republic» (Αγγλικά) 3946. Ανακτήθηκε στις 10  Ιουνίου 2021.
6. ↑  «Digital Prosopography of the Roman Republic» (Αγγλικά) 4228. Ανακτήθηκε στις 10  Ιουνίου 2021.
7. ↑  «Digital Prosopography of the Roman Republic» (Αγγλικά) 1309. Ανακτήθηκε στις 10  Ιουνίου 2021.
8. ↑  Livy 41.27
Ο **Σίμων Α'**, γερμ.: *Simon I graf von Sponheim-Kreuznach* (γενν. 1210/15 - απεβ. 8 Απριλίου 1264) από τον Οίκο του Σπόνχαϊμ, ήταν κόμης του Σπόνχαϊμ-Κρόιτσναχ.

Βιογραφία
---------

Ήταν ο δεύτερος γιος του Γοδεφρείδου Γ΄ κόμη του Σπόνχαϊμ. Με το τέλος του πατέρα του η κομητεία μοιράστηκε μεταξύ των αδελφών Ιωάννη Α΄ που έλαβε το Σπόνχαϊμ-Στάρκενμπουργκ και του Σίμωνα Α΄ που έλαβε το Σπόνχαϊμ-Κρόιτσναχ. Έτσι έγινε ο πρώτος γενάρχης του κλάδου του Σπόνχαϊμ-Κρόιτσναχ. Τον διαδέχθηκε ο πρωτότοκος γιος του Ιωάννης Α΄.

Οικογένεια
----------

Νυμφεύτηκε τηΜαργαρίτα του Χάιμπαχ και είχε τέκνο:

* Ιωάννης Α΄ π.1245-1290, κόμης του Σπόνχαϊμ-Κρόιτσναχ. Νυμφεύτηκε την Αδελαΐδα του Λάινινγκεν.
* Ιωάννης Β΄ π.1245-1290.
* Σίμων Β΄ π.1270-1336, κόμης του Σπόνχαϊμ-Κρόιτσναχ.
Ο **Τζέιμς Άνταμ** ή Τζιμ **Μπελούσι** (*James Adam "Jim" Belushi*, 15 Ιουνίου 1954) είναι Αμερικανός ηθοποιός, κωμικός, τραγουδιστής και μουσικός. Είναι ο μικρότερος αδερφός του κωμικού ηθοποιού Τζον Μπελούσι.

Οικογενειακό Περιβάλλον
-----------------------

Ο Μπελούσι γεννήθηκε στο Σικάγο, της πολιτείας Ιλινόις. Είναι γιος της Άγκνες Μπελούσι (πατρικό Σάμαρας), αλβανικής καταγωγής και του Άνταμ Μπελούσι, ενός Αλβανού μετανάστη και ιδιοκτήτη εστιατορίου, ο οποίος άφησε το χωριό Qytezë, το 1934 σε ηλικία 16 ετών. Ο Τζιμ μεγάλωσε σε ένα προάστιο του Σικάγο, μαζί με τα άλλα τρία του αδέρφια: Τον μεγαλύτερο Τζον, την αδερφή του Μάριαν και τον μικρότερο αδερφό του Μπίλλυ. Ο Τζιμ Μπελούσι αποφοίτησε από το Κεντρικό Λύκειο Γουίτον (Wheaton Central High School), ύστερα φοίτησε στο Κολλέγιο του ΝτουΠέιτζ (College of DuPage) και αποφοίτησε τελικά από το Νότιο Πανεπιστήμιο Κάρμπονντέιλ του Ιλινόις (Southern Illinois University Carbondale), απ' όπου και πήρε πτυχίο στην Ομιλία και τις Θεατρικές Τέχνες.

Προσωπική Ζωή
-------------

Ο Μπελούσι έχει παντρευτεί 3 φορές και έχει 3 παιδιά. Παντρεύτηκε την Σάντρα Ντέιβενπορτ (Sandra Davenport), στις 17 Μαΐου του 1980 και έκαναν ένα γιο, τον Ρόμπερτ Τζέιμς (Robert James). Ο γάμος του με τη δεύτερη γυναίκα του, Μάριορι Μπράνσφιλντ (Marjorie Bransfield) διήρκεσε 2 χρόνια, από το 1990-1992. Από το Μάιο του 1998 είναι παντρεμένος με την Τζέννιφερ Σλόαν (Jennifer Sloan) και έχουν μια κόρη, την Τζάμισον Μπλες (Jamison Bess), γεννημένη στις 28 Ιουλίου του 1999 και ένα γιο, τον Τζάρεντ Τζέιμς (Jared James), γεννημένος στις 8 Φεβρουαρίου του 2002. Ζουν στο Μπρέντγουντ του Λος Άντζελες (Brentwood, Los Angeles).

Ο Μπελούσι είναι στενά συνδεδεμένος με την Αλβανική του κληρονομιά και πρόσφατα παρέλαβε τιμητική αλβανική υπηκοότητα από τον Πρόεδρο της Αλβανίας, Μπαμίρ Τόπι (Bamir Topi). Είναι επίσης μεγάλος οπαδός των Σικάγο Μπλάκχοκς (Chicago Blackhawks), Σικάγο Μπέαρς (Chicago Bears), Σικάγο Κάμπς (Chicago Cubs) και του Σικάγο Φάιερ Σόκκερ Κλαμπ (Chicago Fire Soccer Club).

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 141041579. Ανακτήθηκε στις 17  Οκτωβρίου 2015.
2. ↑  (Αγγλικά) *SNAC*. w67669p1. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Broadway Database*. 89907. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. ↑  www.digitaljournal.com/article/281622.
6. ↑  Ανακτήθηκε στις 4  Μαρτίου 2021.
7. ↑  www.theage.com.au/world/obamas-to-add-presidential-colour-to-the-inkwell-20090703-d7tu.html.
8. ↑  Ανακτήθηκε στις 21  Μαΐου 2019.
9. ↑  Ανακτήθηκε στις 22  Μαΐου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Jim Belushi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120293682
* LCCN: n92058119
* ISNI: 0000 0001 0939 6492
* GND: 141041579
* SUDOC: 079715257
* BNF: cb140081823 (data)
* MusicBrainz: 47613356-289b-411b-afe2-e25785171e5c
* NKC: xx0078697
* BNE: XX1152839

 |

 |
Οι **δίπλες** ή αλλιώς **ξεροτήγανα** είναι ελληνικό επιδόρπιο που το κύριο συστατικό του είναι λεπτή ζύμη. Οι δίπλες προέρχονται από την Πελοπόννησο. Από τα πιο ιδιαίτερα ελληνικά γλυκά για τις γιορτές, τους γάμους και τους αρραβώνες με καταγωγή από τη Μάνη την Καλαμάτα και την Αρκαδία. Η ζύμη διπλώνεται σε διάφορα σχήματα, τηγανίζεται σε καυτό λάδι και στο τέλος εμποτίζεται με σιρόπι.. Παραδοσιακά χρησιμοποιείται μέλι αντί για σιρόπι και οι δίπλες αρωματίζονται με κανέλα και προστίθεται ψιλοκομμένο καρύδι.

Οι δίπλες μπορεί να έχουν διάφορα σχήματα, αλλά τα πιο κοινά είναι σπιράλ, φιόγκοι και λουλούδια.

Οι δίπλες σερβίρονται συνήθως σε γάμους αλλά και την πρωτοχρονιά. Στην Κρήτη και στην Αρκαδία είναι γνωστές και ως ξεροτήγανα.

Παραπομπές
----------

1. ↑  «Diples (Thiples) (Honey Rolls) Greek Dessert». Thursday for Dinner. Αρχειοθετήθηκε από το πρωτότυπο στις 17 Οκτωβρίου 2013. Ανακτήθηκε στις 8 Νοεμβρίου 2009.
2. ↑  «Recette Nœuds (Thiples) - Cuisine du monde» (στα French). Univers recette. Αρχειοθετήθηκε από το πρωτότυπο στις 29 Απριλίου 2009. Ανακτήθηκε στις 8 Νοεμβρίου 2009. CS1 maint: Μη αναγνωρίσιμη γλώσσα (link)
3. ↑  Nancy Gaifyllia. «Thiples: Fried Honey Pastries». About.com. Αρχειοθετήθηκε από το πρωτότυπο στις 4 Σεπτεμβρίου 2009. Ανακτήθηκε στις 8 Νοεμβρίου 2009.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δίπλες**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δίπλες** |
Ο **Oσρόης ή Χοσρόης Β΄** (λατιν.: *Osroes, Chosroes ή Khosrow II*, παρθικά: *Husrōw*), ήταν διεκδικητής του θρόνου της Παρθικής Αυτοκρατορίας περί το 190. Είναι άγνωστος στην ιστορία, εκτός από τα νομίσματα που εξέδωσε. Η ημερομηνία της βασιλείας του υποδηλώνει ότι επαναστάτησε εναντίον του Βολογάση Δ΄, αλλά δεν μπόρεσε να διατηρηθεί εναντίον του Βολογάση Ε΄. Τα νομίσματά του εκδόθηκαν από το νομισματοκοπείο στα Εκβάτανα, υποδηλώνοντας ότι είχε τον έλεγχο της Μηδίας.

Βιβλιογραφικές αναφορές
-----------------------

1. 1 2 3  Sellwood 1983, σελ. 297.
2. ↑  Sellwood 1983.

Πηγές
-----

* Sellwood, David (1983). "Parthian Coins". In Yarshater, Ehsan (ed.). The Cambridge History of Iran, Volume 3(1): The Seleucid, Parthian and Sasanian Periods. Cambridge: Cambridge University Press. pp. 279–298. ISBN 0-521-20092-X.
Συντεταγμένες: 37°36′47″N 15°09′58″E﻿ / ﻿37.613054°N 15.16609°E﻿ / 37.613054; 15.16609

Ο **Καθεδρικός Ναός της Ατσιρεάλε** (ιταλικά: *Duomo di Acireale* - *Cattedrale Maria Santissima Annunziata*) είναι Ρωμαιοκαθολικός καθεδρικός ναός, αφιερωμένος στον Ευαγγελισμό της Θεοτόκου, στην πόλη Ατσιρεάλε, της επαρχίας της Κατάνης, στο νησί της Σικελίας. Από το 1870 αποτελεί την έδρα του Επισκόπου του Ατσιρεάλε.

Άποψη του καθεδρικού ναού
Ο σημερινός καθεδρικός ναός, ο οποίος βρίσκεται στην «Πλατεία Ντουόμο» (*Piazza Duomo*), κατασκευάστηκε μεταξύ του 1597 και του 1618 ως μια απλή ενοριακή εκκλησία, η οποία διευρύνθηκε σημαντικά λίγα χρόνια αργότερα όταν έλαβε τα λείψανα της Αγίας Βενέρας, μιας εκ των δύο πολιούχων της πόλης. Το κτίριο που δέχτηκε σημαντικές μεταβολές κατά τη διάρκεια των αιώνων, άντεξε τον καταστροφικό σεισμό του 1693, που αποτέλεσε σημαντικό πλήγμα για τη Σικελία.

Αξιοσημείωτο αρχιτεκτονικό γνώρισμα του ναού αποτελεί η μπαρόκ πύλη, που αντιπροσωπεύει τον Ευαγγελισμό, έργο του Πλάτσιντο Μπλανταμόντε από τη Μεσσήνη, και η νεογοτθική δυτική πρόσοψη του Τζιοβάν Μπατίστα Φιλίπο Μπαζίλε. Τα δύο καμπαναριά μανιεριστικού στυλ, τοποθετημένα σε οκταγωνικές βάσεις, κατασκευάστηκαν σε διαφορετικές περιόδους το ένα από το άλλο (το νότιο το 1655 και το βόρειο το 1890). Το εσωτερικό του ναού είναι μπαρόκ ύφους του 17ου αιώνα. Η εσωτερική διακόσμηση περιλαμβάνει έργα από τους Πιέτρο Πάολο Βάστα, Φραντσέσκο Μαντσίνι Αρντιτσόνε, Αντόνιο Φιλικάμο, Τζουζέπε Σκιούτι, Φραντσέσκο Πατανέ και Τζατσίντο Πλατάνια.

Σημειώσεις
----------

1. ↑  η Μητρόπολη του Ατσιρεάλε δημιουργήθηκε το 1844, όμως η ουσιαστική της ισχύ ξεκίνησε το 1872, όταν διορίστηκε ο πρώτος επίσκοπός της
2. ↑  Ο άλλος πολιούχος του Ατσιρεάλε είναι ο Άγιος Σεβαστιανός.
3. ↑  Private Acireale tourism site Αρχειοθετήθηκε 3 December 2013[Date mismatch] στο Wayback Machine..

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Acireale Cathedral** |

* Catholic Encyclopedia: Diocese of Aci-Reale
* Catholic Hierarchy: Diocese of Acireale
* Diocese of Acireale: επίσημος ιστότοπος (στα ιταλικά)

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7599791-5

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Καθεδρικοί Ναοί της Σικελίας |
| --- |
|  |
| Επαρχία του Αγκριτζέντο | 
* Αγκριτζέντο
* Πιάτσα Αρμενίνα
* Καλτανισσέττα
 | Palermo Cathedral |
|  |
| Επαρχία της Κατάνης | 
* Κατάνη
* Ατσιρεάλε
* Καλτατζιρόνε
 |
|  |
| Επαρχία της Μεσσήνης | 
* Μεσσήνη
* Λίπαρι1
* Αγία Λουκία ντελ Μέλα1
* Νικόζια
* Πάτι
 |
|  |
| Επαρχία του Παλέρμο | 
* Παλέρμο
* Τσεφαλού
* Μονρεάλε
 |
|  |
| Επαρχία των Συρακουσών | 
* Συρακούσες
* Νότο
* Ραγκούσα
 |
|  |
| Επαρχία του Τράπανι | 
* Τράπανι
* Ματσάρα ντελ Βάλο
 |
|  |
| Επαρχία της Πιάνα ντέλι Αλμπανέσι | 
* Πιάνα ντέλι Αλμπανέσι
* Μαρτοράνα1
 |
|  |
| 
* 1 συγκαθεδρικός
 |

 |
Η **Gerry Weber** είναι γερμανική εταιρεία μόδας.

Ιστορία
-------

Η εταιρεία ιδρύθηκε το 1973 από τους Γκέρχαρντ Βέμπερ και Ούντο Χάρντικ.

Με σημείο εκκίνησης το 1986, η Gerry Weber υπήρξε χορηγός της αντισφαιρίστριας Στέφι Γκραφ, η οποία εκείνη την περίοδο βρισκόταν στο απόγειο της δημοφιλίας της.

Το 1993, η εταιρεία προχώρησε στο κλείσιμο εργαστηρίου το οποίο απασχολούσε, συνολικά, 90 εργαζόμενους στη Γερμανία, προκειμένου το τελευταίο να μεταφερθεί στην Πορτογαλία, ενέργεια η οποία χρηματοδοτήθηκε εν μέρει από οικονομικά κονδύλια της Ευρωπαϊκής Οικονομικής Κοινότητας. Το 1994, η εμπορική επωνυμία εγκαταστάθηκε για πρώτη φορά στη Γαλλία.

Το 2011, η Gerry Weber κυκλοφόρησε συλλογή γυναικείων γυαλιών σε συνεργασία με την ιαπωνική εταιρεία οπτικών Aoyama.

Κατά τη διάρκεια του Δεκεμβρίου του 2014, η Gerry Weber προχώρησε στην εξαγορά της αλυσίδας γυναικείας μόδας Hallhuber, η οποία, προηγουμένως, ανήκε στην επενδυτική εταιρεία Change Capital Partners.

Δραστηριότητες
--------------

Άποψη της έδρας της Gerry Weber International AG.
Τα προϊόντα της Gerry Weber είναι διαθέσιμα στην αγορά υπό διαφορετικές επωνυμίες:

* *Gerry Weber*,
* *Taifun*, συλλογές απευθυνόμενες σε νεανικό κοινό,
* *Samoon*, συλλογές απευθυνόμενες σε γυναικείο κοινό μεγάλου ύψους.

Παραπομπές
----------

1. 1 2 3  (Γαλλικά) Bialobos, Chantal (19 Μαΐου 1994). «La mode allemande conquiert le monde». *L'Express*. Ανακτήθηκε στις 13 Απριλίου 2015.
2. ↑  (Γαλλικά) «Gerry Weber dévoile sa nouvelle collection de lunettes pour femmes» (PDF). *Oxygen-rp.fr*. 13 Οκτωβρίου 2011. Ανακτήθηκε στις 13 Απριλίου 2015.
3. ↑  (Γαλλικά) «Gerry Weber s'offre Hallhuber et repense à l'homme». *Fashionmag.fr*. 23 Δεκεμβρίου 2014. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 13 Απριλίου 2015.

Εξωτερικοί σύνδεσμοι
--------------------

* (Αγγλικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Οικονομία
* Πύλη:Γερμανία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 5325513-6

 |

 |
Ο **Γιάννης Αηδονόπουλος** (1916 - Νοέμβριος 1944) ήταν Έλληνας ποιητής, μεταφραστής έργων συγγραφέων (Πούσκιν, Λέρμοντοφ) και συγγραφέας. Έγραψε διηγήματα και επηρεάστηκε από τον Τέλλο Άγρα, με τον οποίο ήταν φίλοι. 

Έγραψε συλλογή διηγημάτων με τίτλο "Ο Έβδομος ουρανός" και άλλα ρομαντικά έργα. Στο έργο του διακρίνουμε επίσης πεσιμιστική διάθεση.

Βιογραφία
---------

Γεννήθηκε στο Αρχασόν της Ρωσίας. Εγκαταστάθηκε αργότερα στην Αθήνα και επιδόθηκε στην ποίηση. Ήταν διευθυντής του λογοτεχνικού περιοδικού "Αργώ". Κατά τη δικτατορία του Ιωάννη Μεταξά υπέστη διώξεις. 

Υπηρέτησε ως ημιονηγός στον Πόλεμο του 1940 και πέθανε από τις κακουχίες της Κατοχής το 1944 μετά την απελευθέρωση της Ελλάδας από τους Γερμανούς κατακτητές.

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Γιάννης Αηδονόπουλος** |

Επιλεγμένα έργα
---------------

* *Ειδύλλια* (1937)
* *Δύο Ρώσοι ρομαντικοί* (1939)
* *Ο έβδομος ουρανός* (1943)

Παραπομπές
----------

1. ↑  data.nlg.gr/resource/authority/record14302.
2. ↑  Παγκόσμιο Βιογραφικό Λεξικό, τ. 1, σελ. 140.
3. ↑  O Έβδομος ουρανός[*νεκρός σύνδεσμος*] εκδόσεις Λουκάτου, Αθήνα 1943.
4. ↑  Πανδέκτης
5. ↑  Εγκυκλοπαίδεια "Δομή", τ.1.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1569158792776539040003
* **ΕΒΕ**: 14302
* **BiblioNet**: **32892**
* GND: 1238279341

 |

 |
Αν και η Ελλάδα έχει ιδρύσει την Ελληνική Επιτροπή Ατομικής Ενέργειας, η πολιτική της χώρας μέχρι στιγμής είναι ενάντια σε οποιοδήποτε πρόγραμμα παραγωγής ηλεκτρικής ενέργειας από πυρηνική ενέργεια. Τα αίτια για αυτή τη πολιτική οφείλονται κυρίως στην καχυποψία μέρους του Ελληνικού λαού προς τη πυρηνική ενέργεια.

Υπάρχει ένας λειτουργικός πυρηνικός ερευνητικός αντιδραστήρας στο Εθνικό Κέντρο Έρευνας Φυσικών Επιστημών «Δημόκριτος». Παλαιότερα είχε επιχειρηματολογηθεί πως λόγω του μικρού μεγέθους της χώρας αλλά και λόγω των συχνών σεισμών στην περιοχή, η πυρηνική ενέργεια δεν θα έχει πολλά ωφέλη. Ωστόσο πλέον με την ανάπτυξη αντιδραστήρων μικρότερου μεγέθους η Ελλάδα θα μπορούσε να έχει πυρηνικό πρόγραμμα εφόσον ήθελε. Η Ελλάδα έχει εισαγάγει πυρηνική ενέργεια από τη Βουλγαρία στο παρελθόν. Ωστόσο, μετά το κλείσιμο δύο αντιδραστήρων το 2006, αυτές οι εισαγωγές είναι σχεδόν μηδαμινές.

Παραπομπές
----------

1. ↑  
«Regulatory and Institutional Framework for Nuclear Activities. Greece». *Nuclear Legislation in OECD Countries* (OECD/NEA). 2007. ISSN 1727-3854.. Ανακτήθηκε στις 2007-07-14.
2. ↑  
Lekakis, George (2007-04-03). «Greece rules out nuclear power». *The Daily Telegraph* (News Limited).. Ανακτήθηκε στις 2007-07-13.
3. ↑  «Nuclear Power in Bulgaria». *World Nuclear Association*. 20 Μαΐου 2010. Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 20 Ιουνίου 2010.
Ο **Σωτήρης Ζυγούρης** γεννήθηκε τον Ιούνιο του 1954 στη Ροδαυγή Άρτας. Ανήκε σε τετραμελή οικογένεια και μεγάλωσε, 
όπως η μεγάλη πλειοψηφία των 
ανθρώπων της γενιάς του, κάτω 
από σκληρές και αντίξοες συνθήκες. Έμαθε τα πρώτα του γράμματα στο χωριό που μεγάλωσε 
και ολοκλήρωσε τις γυμνασιακές 
του σπουδές στο 1ο Γυμνάσιο 
Αρρένων Άρτας. Σπούδασε πολιτικές, οικονομικές και κοινωνικές 
επιστήμες στο Πάντειο Πανεπιστήμιο Αθηνών. Παράλληλα με 
τις σπουδές του, δούλευε ως βιομηχανικός εργάτης σε λατομείο 
πέτρας.

Εμφανίστηκε στα γράμματα 
το 1979 με την ποιητική συλλογή «Κόκκινος κύκλος». Ακολούθησαν στη συνέχεια άλλες εφτά 
ποιητικές συλλογές. Το 1982 έγινε μέλος της Εταιρείας Ελλήνων 
Λογοτεχνών. 

Το 1984 εγκαταστάθηκε στην 
Άρτα και εργάστηκε αρχικά για 
δέκα χρόνια ως λογιστής και 
ύστερα ως εργάτης πέτρας στο 
λατομείο του Γριμπόβου. Τα εννιά 
τελευταία χρόνια της ζωής του εργάστηκε στη βιομηχανία ΙΟΝ. Το 
1988 παντρεύτηκε τη Φωτεινή Βεντίστα, με την οποία απέκτησαν 
τον Πασχάλη.

Ο Σωτήρης Ζυγούρης πέθανε το αιφνίδια στις 10 Οκτώβρη του 
2003, σε ηλικία 49 ετών. Η οικογένειά του επέλεξε να αναπαυθεί 
στο γενέθλιο τόπο του, στην ιδιαίτερη πατρίδα του Ροδαυγή, την 
οποία υπεραγαπούσε. Ο πρόωρος 
θάνατός του διέκοψε το ποιητικό 
του έργο στην ώριμη πλέον ηλικία 
του και δεν του επέτρεψε να δει σε έναν τόμο συγκεντρωμένα άπαντα τα ποιήματά του, που τόσο 
πολύ λαχταρούσε.

Παραπομπές
----------

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9416158792800639040002
* **ΕΒΕ**: 88375

 |

 |
Το **HumHub** είναι ένα ελεύθερο και ανοικτού κώδικα κοινωνικό δίκτυο που γράφτηκε με τη χρήση του Yii framework, ενός εργαλείου συγγραφής web2 εφαρμογών στη γλώσσα PHP. Η πλατφόρμα του HumHub μπορεί να χρησιμοποιηθεί για επικοινωνία και συνεργασία έως και μερικών χιλιάδων χρηστών. Η πλατφόρμα διαθέτει σύστημα δικής της αυτόνομης φιλοξενίας αλλά μπορεί να εγκατασταθεί και σε άλλους σταθμούς φιλοξενίας. Το HumHub υποστηρίζει επίσης θέματα και πρόσθετα (modules) που επεκτείνουν τη λειτουργικότητά του σχεδόν για κάθε απαίτηση.

Το HumHub αναπτύχθηκε αρχικά από τους zeros+ones, μια εταιρία παροχής υπηρεσιών web στο Μόναχο της Γερμανίας και διαχωρίστηκε ως ανεξάρτητη εταιρία στις αρχές του 2015.

Εξωτερικοί σύνδεσμοι
--------------------

* Schick und Open Source: Mit HumHub hostest du dir dein Social Intranet selbst. t3n. Δημοσιεύθηκε 6 Σεπτεμβρίου 2014.
* Stop Digital Chaos: Endlich einfach E-Mail Ordnung, Datenschutz und Zukunftssicherheit. Δημοσιεύθηκε 19 Ιουνίου Του 2015.

Παραπομπές
----------

1. ↑  «Release 1.15.3». 8 Φεβρουάριος 2024. Ανακτήθηκε στις 20 Φεβρουάριος 2024.
Ο **Νίκος Θέμελης** (1947 - 2011) ήταν Έλληνας συγγραφέας και πολιτικός. Τιμήθηκε με αρκετά βραβεία, μεταξύ των οποίων, το Κρατικό Βραβείο Μυθιστορήματος (2001), το Βραβείο του λογοτεχνικού περιοδικού «Διαβάζω» για το μυθιστόρημά του «Η Ανατροπή» και το βραβείο Πρωτοποριακής Δημιουργίας - Γιάννος Κρανιδιώτης (2009).

Βιογραφικά στοιχεία
-------------------

Ο Νίκος Θέμελης γεννήθηκε στην Αθήνα το 1947. Αποφοίτησε από την Γερμανική Σχολή Αθηνών, το Doerpfeld Gymnasium. Σπούδασε Νομικά στο Αριστοτέλειο Πανεπιστήμιο Θεσσαλονίκης και πραγματοποίησε μεταπτυχιακές σπουδές στη Γερμανία, όπου το 1975 έλαβε το Διδακτορικό του Δίπλωμα σε θέματα Ευρωπαϊκών Κοινοτήτων.

Εργάστηκε στην Αγροτική Τράπεζα, στο Υπουργείο Οικονομικών και στη Νομική Υπηρεσία του Συμβουλίου της Ευρωπαϊκής Ένωσης στις Βρυξέλλες. 

Από το 1981 υπήρξε στενός συνεργάτης του πρώην πρωθυπουργού Κώστα Σημίτη και διευθυντής του γραφείου του, ακολουθώντας τον στα υπουργεία Γεωργίας, Εθνικής Οικονομίας, Παιδείας, Βιομηχανίας αλλά και στο Μέγαρο Μαξίμου κατά τη θητεία του ως πρωθυπουργού (1996-2004).

Στο χώρο της νεοελληνικής πεζογραφίας εμφανίστηκε το 1998. «Η αναζήτηση» ήταν το πρώτο του κείμενο έξω από το χώρο των επιστημονικών του ενδιαφερόντων. Έγραψε επτά μυθιστορήματα - τα οποία διαπνέονταν, κυρίως, από την ιδέα του εκσυγχρονισμού - με βασικές αναφορές στον ελληνισμό των τελευταίων τριών αιώνων, τόσο στον χώρο της διασποράς όσο και στον χώρο της αναδυόμενης εγχώριας αστικής τάξης. Τα βιβλία του Νίκου Θέμελη σημείωσαν μεγάλη εμπορική επιτυχία, ενώ κάποια από αυτά μεταφράστηκαν στα γερμανικά, τα ιταλικά, τα ρουμανικά, τα τουρκικά και τα σερβικά.

Εκτός από τον χώρο της πολιτικής και της επιστήμης, τα ενδιαφέροντά του επικεντρώνονταν στη λογοτεχνία, στη μουσική και την ζωγραφική. 

Πέθανε στις 20 Αυγούστου 2011 σε ηλικία 64 ετών από καρκίνο.

Εργογραφία
----------

Πεζογραφία: 

* *Η αναζήτηση*, Κέδρος (1998)
* *Η ανατροπή*, Κέδρος (2000)
* *Η αναλαμπή*, Κέδρος (2003)
* *Για μια συντροφιά ανάμεσά μας*, Κέδρος (2005)
* *Μια ζωή δυο ζωές*, Κέδρος (2007)
* *Οι αλήθειες των άλλων*, Κέδρος (2008)
* *Η συμφωνία των ονείρων*, Μεταίχμιο (2010)
* *Η αναχώρηση*, Μεταίχμιο (2014)

Πολιτική-Οικονομία:

* *Η κίνηση κεφαλαίων στις Ευρωπαϊκές Κοινότητες*, Εθνική Κτηματική Τράπεζα (1988)

Εξωτερικοί σύνδεσμοι
--------------------

* Εθνικό Κέντρο Βιβλίου Αρχειοθετήθηκε 2016-03-07 στο Wayback Machine.
* 
* Συνέντευξη του Νίκου Θέμελη στην εφημερίδα Το Βήμα
* Νεκρολογία στο protagon.gr

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 77221806
* **ΕΒΕ**: 18937
* **BiblioNet**: **3543**
* LCCN: n88261419
* ISNI: 0000 0001 2140 6120
* GND: 123429692
* SELIBR: 345575
* SUDOC: 132138239
* BNF: cb17777610f (data)
* NLA: 36583117
* CiNii: DA17708836

 |

 |
Ο αντίπαπας Σιλβέστρος Δ΄, που γεννήθηκε ως **Ματζινούλφο**, ήταν διεκδικητής πάπας από το 1105 ως το 1111.

Βιογραφία
---------

Όταν ο αντι-Γερμανός πάπας Πασχάλης Β΄ απουσίασε από τη Ρώμη, μέλη της αριστοκρατίας της πόλης που υποστηριζόταν από τον Ερρίκο Δ΄ της Γερμανίας, εξέλεξαν ποντίφικα τον Ματζινούλφο -πρωθιερέα του Αγ. Αγγέλου στην Πεσκερία της Ρώμης- ως Σιλβέστρο Δ΄.

Χειροτονήθηκε στο ναό της Σάντα Μαρία Ροτόντα (Πάνθεον της Ρώμης) και ενθρονίστηκε στο Λατερανό στις 8 Νοεμβρίου 1105. Όταν ο Πασχάλης Β΄ επέστρεψε την επόμενη ημέρα, ο Σιλβέστρος Δ΄ μετέβη στο Τίβολι και μετά στο Όζιμο, επαρχία της Αγκόνα, κάτω από την προστασία του Γκουαρνιέρο κόμη της Αγκόνα. Στις 11 Απριλίου 1111 ο Πασχάλης Β΄ και ο Ερρίκος Δ΄ κατέληξαν σε συμφωνία για την εκλογή (*περιβολή*) των επισκόπων· ο Ερρίκος Δ΄, που είχε χρησιμοποιήσει τον Σιλβέστρο Δ΄ για να εξασκήσει πίεση στον Πασχάλη Β΄, ζήτησε από τον διεκδικητή πάπα να εγκαταλείψει τις αξιώσεις του και να παραδοθεί στον νόμιμο πάπα. Του επετράπη να ζήσει για το υπόλοιπο της ζωής του στην Αγκόνα, στον προστάτη του Γκουαρνιέρο.

Αναφορές
--------

1. ↑  Το Silvèstro είναι ορθότερο από το Sylvèstro που οφείλεται σε παρετυμολογία. Και τα δύο προφέρονται Σιλβέστρο. Συγγενικό είναι το Σίλβιος.
2. ↑  Coulombe, Charles A. (2003). *Vicars of Christ: A History of the Popes*. Kensington. σελ. 230. ISBN 0806523700.
3. ↑  Collins, Roger (2009). *Keepers of the keys of heaven: A History of the Papacy*. Basic Books. σελ. 223. ISBN 9780465011957.

|  |  |  |  |  |
| --- | --- | --- | --- | --- |
| 

| π • σ • ε
Αντίπαπες της Ρωμαιοκαθολικής Εκκλησίας |
| --- |
|  |
| 
* Ιππόλυτος
* Νοβατιανός
* Φήλιξ Β΄
* Ουρσικίνος
* Ευλάλιος
* Λαυρέντιος
* Διόσκουρος
* Θεόδωρος
* Πασχάλης
* Κωνσταντίνος Β΄
* Φίλιππος
* Ιωάννης Η΄
* Αναστάσιος
* Χριστόφορος
* Βονιφάτιος Ζ΄
* Ιωάννης ΙΣΤ΄
* Γρηγόριος ΣΤ΄
* Βενέδικτος Ι΄
* Ονώριος Β΄
* Κλήμης Γ΄
* Θευδέριχος
* Αδαλβέρτος
* Σιλβέστρος Δ΄
* Γρηγόριος Η΄
* Κελεστίνος Β΄
* Ανάκλητος Β΄
* Βίκτωρ Δ΄ (1138)
* Βίκτωρ Δ΄ (1159–1164)
* Πασχάλης Γ΄
* Κάλλιστος Γ΄
* Ιννοκέντιος Γ΄
* Νικόλαος Ε΄
* Κλήμης Ζ΄
* Βενέδικτος ΙΓ΄
* Αλέξανδρος Ε΄
* Ιωάννης ΚΓ΄
* Κλήμης Η΄
* Βενέδικτος ΙΔ΄
* Φήλιξ Ε΄
 |  |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 74208090
* GND: 100960731

 |

 |